integrisme
Integrisme er i katolsk teologi betegnelse for en yderligtgående traditionalisme, der kun i meget begrænset grad, om overhovedet, anerkender en legitim udvikling af kirkens troslære, moral, organisation og liturgi.
Pius 10.s præstebroderskab, stiftet 1970 af ærkebiskop Marcel Lefebvre, er et moderne eksempel på integrisme. Paven ekskommunikerede dette præstebroderskab i 1988.